ΔΙΑΤΑΞΗ ΤΟΥ ΔΙΚΑΣΤΗΡΙΟΥ (έβδομο τμήμα)
της 9ης Δεκεμβρίου 2009
Υπόθεση C-513/08 P
Luigi Marcuccio
κατά
Ευρωπαϊκής Επιτροπής
«Αίτηση αναιρέσεως – Υπάλληλοι – Κοινωνική ασφάλιση – Ρητή απόφαση περί απορρίψεως της αιτήσεως για κάλυψη κατά 100 % ορισμένων ιατρικών εξόδων του υπαλλήλου – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
Αντικείμενο: Αίτηση αναιρέσεως κατά της διατάξεως του Πρωτοδικείου (τέταρτο τμήμα) της 9ης Σεπτεμβρίου 2008, T-143/08, Marcuccio κατά Επιτροπής,
με την οποία το Πρωτοδικείο [νυν Γενικό Δικαστήριο] απέρριψε ως απαράδεκτο το αίτημα περί ακυρώσεως των αποφάσεων του γραφείου
εκκαθαρίσεως ιατρικών εξόδων του κοινού συστήματος ασφαλίσεως υγείας των Ευρωπαϊκών Κοινοτήτων, με τις οποίες απορρίφθηκε
η αίτηση, αφενός, να καλυφθούν κατά 100 % ορισμένα ιατρικά έξοδα του προσφεύγοντος και, αφετέρου, να επιστραφούν τα έξοδα
ιατρικής εξετάσεως σύμφωνα με τους κανόνες που εφαρμόζονται στις περιπτώσεις εξετάσεως από κορυφαίους ιατρούς, καθώς και το
αίτημα περί επιβολής στην Επιτροπή της υποχρεώσεως να καταβάλει ορισμένα ποσά όσον αφορά τα ιατρικά έξοδα.
Απόφαση:      Η αίτηση αναιρέσεως απορρίπτεται. Ο L. Marcuccio καταδικάζεται στα δικαστικά έξοδα της κατ’ αναίρεση δίκης.
Περίληψη
1.        Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος, εκ μέρους του Δικαστηρίου, των
υποβληθέντων ενώπιον του Πρωτοδικείου πραγματικών περιστατικών – Αποκλείεται πλην της περιπτώσεως παραμορφώσεως του περιεχομένου
των εν λόγω στοιχείων
(Άρθρο 225 ΕΚ· Οργανισμός του Δικαστηρίου, άρθρο 58)
2.        Αναίρεση – Λόγοι – Απλή επανάληψη των προβληθέντων ενώπιον του Πρωτοδικείου λόγων και επιχειρημάτων – Μη προσδιορισμός της
προβαλλόμενης πλάνης περί το δίκαιο – Απαράδεκτο
(Άρθρο 225 ΕΚ· Οργανισμός του Δικαστηρίου, άρθρο 58·Κανονισμός Διαδικασίας του Δικαστηρίου, άρθρο 112 §1_στοιχείο γ΄)